**Ministru kabineta noteikumu** **"Grozījumi Ministru kabineta 2016. gada 16. augusta noteikumos Nr. 561 "Darbības programmas "Izaugsme un nodarbinātība" 8.1.1. specifiskā atbalsta mērķa "Palielināt modernizēto STEM, tajā skaitā medicīnas un radošās industrijas, studiju programmu skaitu" īstenošanas noteikumi" projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts[[1]](#footnote-2) izstrādāts ar mērķi aktualizēt 8.1.1. specifiskā atbalsta mērķa "Palielināt modernizēto STEM, tajā skaitā medicīnas un radošās industrijas, studiju programmu skaitu" īstenošanas nosacījumus atbilstoši Eiropas Savienības (ES) tiesību sistēmai, tai skaitā nosakot kārtību, kādā izmanto ar saimniecisku darbību nesaistīta projekta ietvaros modernizētu augstākās izglītības infrastruktūru tās amortizācijas periodā.Noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots pēc Izglītības un zinātnes ministrijas (turpmāk – Ministrija) iniciatīvas un saskaņā ar Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 6. un 13. punktu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 16. augusta noteikumi Nr. 561 "Darbības programmas "Izaugsme un nodarbinātība" 8.1.1. specifiskā atbalsta mērķa "Palielināt modernizēto STEM, tajā skaitā medicīnas un radošās industrijas, studiju programmu skaitu" noteikumi (turpmāk – MK noteikumi Nr. 561) nosaka kārtību, kādā tiek īstenoti 8.1.1. specifiskā atbalsta mērķa "Palielināt modernizēto STEM, tajā skaitā medicīnas un radošās industrijas, studiju programmu skaitu" (turpmāk – 8.1.1. SAM) projekti (turpmāk – 8.1.1. SAM projekti). Ar MK noteikumiem Nr. 561 netiek pilnībā ieviestas Eiropas Komisijas valsts atbalsta modernizācijas iniciatīvas, kas ietvertas Komisijas paziņojumā par Līguma par Eiropas Savienības darbību 107. panta 1. punktā minēto valsts atbalsta jēdzienu (Eiropas Savienības Oficiālais Vēstnesis, 2016. gada 19. jūlijs, Nr. C 262/1) (turpmāk – Paziņojums).Saskaņā ar Paziņojumu:1) valsts izglītības sistēmas ietvaros nodrošinātā valsts izglītība, ko finansē un uzrauga valsts, var tikt uzskatīta par nesaimniecisko darbību (28. punkts);2) vispārējās izglītības pakalpojumiem, ko pārsvarā finansē valsts, nav saimnieciska rakstura (43). Šie principi var attiekties uz tādiem valsts izglītības pakalpojumiem kā (…) papildu pakalpojums universitātēs (47) un izglītības nodrošināšana universitātē (29. punkts);3) Paziņojuma 29. punktā minētie „*valsts izglītības pakalpojumi ir jānošķir no pakalpojumiem, kurus finansē galvenokārt vecāki vai skolēni vai kurus finansē no komerciāliem ieņēmumiem. Piemēram, augstākā izglītība, kuru pilnībā finansē studenti, nepārprotami ietilpst pēdējā minētajā kategorijā. Dažās dalībvalstīs publiskie subjekti var cita starpā piedāvāt izglītības pakalpojumus, kuri savas būtības, finansēšanas struktūras un privātu organizāciju radītās konkurences dēļ ir uzskatāmi par saimniecisko darbīb*u” (30. punkts);4) publiskais atbalsts nevar ietekmēt tirdzniecību starp dalībvalstīm. Paziņojumā sniegti daži šādu lietu piemēri (197. punkts):a) (..) infrastruktūra, ar kuru apkalpo pārsvarā vietēja mēroga publiku un kura diez vai piesaistītu citu dalībvalstu klientus vai ieguldījumus;b) (..) subjekti, kuri veic saimniecisko darbību, kas tomēr diez vai pārvilinātu lietotājus vai apmeklētājus, kuri izmanto līdzīgu piedāvājumu citās dalībvalstīs; Komisija uzskata, ka potenciāls ietekmēt tirdzniecību starp dalībvalstīm piemīt tikai finansējumam, kuru piešķir lielām (...) iestādēm un pasākumiem, ko plaši reklamē ārpus to vietējā reģiona;5) ja jaukta izmantojuma gadījumā infrastruktūru izmanto, galvenokārt, tikai nesaimnieciskajai darbībai, valsts atbalsta noteikumi uz attiecīgo finansējumu var vispār neattiekties ar nosacījumu (207. punkts), ka:a) saimnieciskā darbība ir vienīgi papildinoša, t.i., šī darbība ir tieši saistīta ar infrastruktūras ekspluatāciju un tai nepieciešama, vai cieši saistīta ar tās galveno nesaimniecisko izmantojumu. Šis nosacījums būtu uzskatāms par izpildītu, ja saimnieciskajai darbībai patērē tos pašus resursus kā pamata nesaimnieciskajai darbībai, piemēram, tos pašus materiālus, iekārtas, darbaspēku vai pamatkapitālu. Papildinošās saimnieciskās darbības (*ancillary economic activities*) apjomam ir jāpaliek ierobežotam attiecībā pret infrastruktūras jaudu. Kā piemērus šādai papildinošai saimnieciskajai darbībai var minēt praksi, ka pētniecības organizācija dažkārt izīrē savas iekārtas un laboratorijas ražošanas nozaru partneriem; b) publiskais finansējums, kuru sniedz parastajiem papildpakalpojumiem (*customary amenities*) (piemēram, restorāniem, veikaliem vai maksas stāvvietām) infrastruktūrās, kuras izmanto galvenokārt tikai nesaimnieciskajai darbībai, parasti neietekmē tirdzniecību starp dalībvalstīm, jo šie parastie papildpakalpojumi diez vai piesaistītu citu dalībvalstu klientus un to finansēšana diez vai izraisītu būtisku ietekmi uz pārrobežu ieguldījumiem vai uzņēmējdarbību.Saskaņā ar Līguma par Eiropas Savienības darbību 107.panta 1.punktā, citos Eiropas Savienības aktos un Komercdarbības atbalsta kontroles likuma 5.pantā noteikto, lai finansiālo palīdzību komercdarbības veicināšanai uzskatītu par komercdarbības atbalstu, tai jāatbilst visām (četrām) pazīmēm[[2]](#footnote-3). Tādējādi situācijā, ja augstākās izglītības institūcijas sniegtajiem izglītības pakalpojumiem ir vietējs raksturs, ko pamato vietējo izglītojamo īpatsvars no kopējā izglītojamo skaita, augstākās izglītības institūcijas vieta pasaules universitāšu reitingos un valoda, kurā sniedz izglītības pakalpojumu, tad augstākās izglītības institūcijas sniegtie izglītības pakalpojumi neietekmē tirdzniecību un neizkropļo konkurenci Eiropas Savienības iekšējā tirgū ietekmes. Minētajā gadījumā publiskie ieguldījumi augstākās izglītības infrastruktūrā nekvalificējas kā komercdarbības atbalsts, jo neizpildās vismaz viena no Komercdarbības atbalsta kontroles likuma 5.pantā noteiktajām komercdarbības atbalsta pazīmēm**.** **Modernizētās infrastruktūras izmantošana** Ievērojot minētos Paziņojuma un Komercdarbības atbalsta likuma 5. panta nosacījumus, noteikumu projekts paredz veikt MK noteikumu Nr. 561 grozījumus, nosakot, ka projekta ietvaros modernizēto infrastruktūru tās amortizācijas periodā var izmantot šādu darbību īstenošanai (noteikumu projekta 1. punkts):1. Ar saimniecisku darbību nesaistīta pamatdarbība, tai skaitā izglītības pakalpojumi, kurus sniedz valsts izglītības sistēmas ietvaros un kuru izmaksas vairāk par 50 procentiem sedz no publiskiem finanšu resursiem (MK noteikumu Nr. 561 35.1 1. apakšpunkts).2. Ar saimniecisku darbību saistīta pamatdarbība – izglītības pakalpojumi, kuru izmaksas vairāk par 50 procentiem sedz izglītojamais, ja minētais izglītības pakalpojums ir vietējs un tas neietekmē tirdzniecību starp Eiropas Savienības dalībvalstīm (MK noteikumu Nr. 561 35.1 2. apakšpunkts). Augstākās izglītības institūcijas izglītības pakalpojumu ietekmi uz tirdzniecību starp Eiropas Savienības dalībvalstīm vērtē, ņemot vērā šādus aspektus: ārvalsts un vietējo izglītojamo īpatsvars, augstskolas vieta pasaules augstskolu reitingos un valoda, kurā izglītojamie iegūst akadēmisko grādu vai profesionālo kvalifikāciju. Detalizētus kritērijus, kas raksturo izglītības pakalpojuma ietekmi uz tirdzniecību starp Eiropas Savienības dalībvalstīm, ietver MK noteikumu Nr. 561 35.5 punktā minētajā uzraudzības un publiskā finansējuma atgūšanas mehānisma aprakstā.Ar MK noteikumu Nr. 561 grozījumiem paredzēts labuma guvējiem detalizēti skaidrot augstākās izglītības institūcijas pamatdarbību raksturu: tai skaitā:- informējot, ka vietēja rakstura saimnieciskai pamatdarbībai nav jāpiemēro komercdarbības atbalsta nosacījumi;- norādot, ka papildinoša saimnieciska darbība ir iespējama tad, ja austākās izglītības institūcija īsteno ar saimniecisku darbību nesaistītu pamatdarbību. 3. papildinoša saimnieciskā darbība (*ancillary economic activities*), kas tieši saistīta ar infrastruktūras ekspluatāciju un izmantošanu ar saimniecisku darbību nesaistītā augstākās izglītības institūcijas pamatdarbības jomā, tai tiek patērēti tādi paši resursi (piemēram, materiāli, aprīkojums, darbaspēks un pamatkapitāls) kā ar saimniecisku darbību nesaistītai pamatdarbībai un tai katru gadu piešķirtā kapacitāte nepārsniedz 20 procentus no attiecīgās infrastruktūras kopējās gada finansiālās vai laika resursu kapacitātes. Papildinoša saimnieciska darbība ir iespējama tad, ja:**–** austākās izglītības institūcija īsteno ar saimniecisku darbību nesaistītu pamatdarbību, kuras ietvaros sniegto izglītības pakalpojumu izmaksas vairāk par 50 procentiem sedz no publiskiem finanšu resursiem;– finansējuma saņēmēja rīcībā ir tāda resursu vadības sistēma finanšu, personāla un pamatdarbības procesu uzskaites sistēma, kas nodrošina papildinošai saimnieciskai darbībai iedalītās kapacitātes uzskaites izsekojamību un kontroli (MK noteikumu Nr. 561 35.1 3. apakšpunkts).Papildinošas saimnieciskās darbības jēdziens nav attiecināms uz gadījumu, ja modernizēto infrastruktūru izmanto vietēja rakstura saimniecisku pamatdarbību īstenošanai, proti, pamatojoties uz visu četru komercdarbības atbalsta pazīmju izvērtējumu ir secināms, ka pamatdarbībai ir vietējs raksturs (nekvalificējas kā komercdarbības atbalsta gadījums). Papildinošas saimnieciskās darbības piemērs: piekļuves modernizētai infrastruktūrai nodrošināšana trešajām pusēm saimnieciska rakstura darbību īstenošanai, kas tieši saistītas ar modernizētās infrastruktūras ekspluatāciju un izmantošanu ar saimniecisku darbību nesaistītā augstākās izglītības institūcijas pamatdarbības jomā. 4. Papildpakalpojumi (*customary amenities*), tai skaitā ēdināšanas, autostāvvietu, kopēšanas un citi pakalpojumi, kurus sniedz izglītojamajiem vai akadēmiskajam personālam, lai finansējuma saņēmējs vai sadarbības partneris nodrošinātu ar saimniecisku darbību nesaistītas pamatdarbības īstenošanu, ja minētie papildpakalpojumi ir vietēji un tie neietekmē tirdzniecību starp Eiropas Savienības dalībvalstīm (MK noteikumu Nr. 561 35.1 4. apakšpunkts).Papildpakalpojumiem ir vienīgi vietēja mēroga ietekme, ja pakalpojuma mērķauditorija vairāk kā 85% apmērā ir vietējie iedzīvotāji un papildpakalpojumu sniedzēji dominējoši strādā vietējā tirgū. Atbilstoši Konkurences Ģenerāldirektorāta e-State Aid WIKI sistēmā sniegtajam skaidrojumam[[3]](#footnote-4) parastajiem papildpakalpojumiem (ēdināšanas, autostāvvietu, kopēšanas u.c. pakalpojumiem) nav jāpiemēro iedalītās kapacitātes ierobežojumi, jo papildpakalpojumiem netiek patērēti tādi paši resursi (piemēram, materiāli, aprīkojums, darbaspēks un pamatkapitāls) kā ar saimniecisku darbību nesaistītai pamatdarbībai. Noteikumu projekta ieviešanas rezultātā projektu īstenotājiem tiek radīti labvēlīgāki nosacījumi, salīdzinot ar šobrīd esošo situāciju, jo projekta ietvaros modernizētu infrastruktūru var izmantot ne tikai papildinošai saimnieciskai darbībai, bet arī 1) tādu ar saimniecisku darbību saistītu pamatdarbību īstenošanai, kas neietekmē konkurenci un tirdzniecību starp ES dalībvalstīm, un 2) papildpakalpojumu īstenošanai, ja tiek ievēroti MK noteikumu Nr. 561 35.1 punkta nosacījumi. Vienlaikus projekts joprojām var tikt uzskatīts par projektu, kuram nav saimniecisks raksturs.**II. Modernizētās infrastruktūras izmantošanas uzraudzība un publiskā finansējuma atgūšana**Lai varētu piemērot Paziņojuma 207. punkta nosacījumus, ir jānodrošina atbilstoša projekta ikgadēja uzraudzība visā modernizētās augstākās izglītības infrastruktūras amortizācijas periodā, kuru nosaka: a) ievērojot Ministru kabineta 2018. gada 13. februāra noteikumus Nr. 87 "Grāmatvedības uzskaites kārtība budžeta iestādēs" 2. pielikumā "Pamatlīdzekļu kategorijas, grupas un apakšgrupas nolietojuma normu noteikšanai" noteikto laika periodu (piemēram, lietderīgās lietošanas laiks tehnoloģiskām iekārtām, mēraparatūrai, regulēšanas ierīcēm, laboratoriju un medicīnas iekārtām – 10 gadi, datortehnikai – 5 gadi);b) projekta dzīves cikla periodu, ja projekta ietvaros veic būvniecību. MK noteikumos Nr. 561 noteikts, ka SAM 8.1.1. ietvaros projekta dzīves cikla periods ir 20 gadi. Ievērojot minēto, noteikumu projektā skaidrots, kā nosaka projekta ietvaros modernizētās infrastruktūras amortizācijas periodu (MK noteikumu Nr. 561 35.31. un 35.32. apakšpunkts). No Eiropas Parlamenta un Padomes 2013. gada 17. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Regula Nr. 1303/2013) 71. panta 1. un 2. punkta izriet, ka: a) ar saimniecisku darbību nesaistīta projekta pēcuzraudzību veic piecu gadu periodā pēc noslēguma maksājuma veikšanas finansējuma saņēmējam; b) ja no Eiropas strukturāliem un investīciju fondiem saņemtais atbalsts ir valsts atbalsts (komercdarbības atbalsts), desmit gadu termiņu aizstāj ar termiņu, kas piemērojams saskaņā ar valsts atbalsta noteikumiem. Ja ierobežotas jomas (papildinošai saimnieciskai) darbībai piešķirtā kapacitāte nepārsniegs 20 procentus no infrastruktūras kopējās kapacitātes, ierobežotas jomas darbība uzskatāma par nesaimnieciska rakstura darbību, vienlaikus (ņemot vērā DG COMP e-State Aid WIKI sistēmā sniegtos skaidrojumus[[4]](#footnote-5)) ir jānodrošina projektu ikgadēja uzraudzība, lai pārliecinātos par to, ka papildinošas saimnieciskās darbības procentuālais limits tiek ievērots visā infrastruktūras amortizācijas periodā. Noteikumu projekts paredz aktualizēt atbildīgās iestādes un sadarbības iestādes funkcijas, projektu uzraudzības periodu un finansējuma saņēmēja pienākumus (noteikumu projekta 2. punkts; MK noteikumu Nr. 561 35.2,35.3,35.4, 35.5 punkts).Ar MK noteikumu Nr. 561 grozījumiem paredzēts labuma guvējiem detalizēti skaidrot:a) projekta ietvaros modernizētās infrastruktūras izmantošanas nosacījumus, tai skaitā norādot, ka:– MK noteikumu Nr. 561 35.1 2.punktā minētajā gadījumā attiecīgās infrastruktūras lietojumu uzrauga visā infrastruktūras amortizācijas periodā kopumā un gadījumā, ja tiek konstatēts pārkāpums, tad nelikumīga atbalsta atgūšana tiks veikta par visu nelikumības periodu;– MK noteikumu Nr. 561 35.1 3. punktā minētajā gadījumā attiecīgās infrastruktūras lietojumu uzrauga katra amortizācijas perioda gada griezumā un gadījumā, ja tiks konstatēts pārkāpums, tad nelikumīga atbalsta atgūšana tiks veikta par konkrēto gadu.Atbildīgā iestāde, izstrādājot MK noteikumu Nr. 561 35.5 punktā minēto publiskā finansējuma uzraudzības un atgūšanas mehānismu, ņem vērā Konkurences Ģenerāldirektorāta e-State Aid WIKI sistēmā sniegtos skaidrojumus[[5]](#footnote-6) par atgūšanas mehānismu un atgūstamā publiskā finansējuma aprēķināšanas metodiku.Veicot publiskā finansējuma uzraudzību, vērtē katra projekta ietvaros modernizētās infrastruktūras izmantošanu visā tās amortizācijas periodā, secīgi analizējot šādus aspektus:1.  projekta ietvaros modernizētās infrastruktūras izmantošanu saistītās pamatdarbības raksturs, tai skaitā:– ar saimniecisku darbību nesaistīta pamatdarbība;– ar saimniecisku darbību saistīta pamatdarbība. Ja augstākās izglītības institūcijas pamatdarbības ietvaros sniegto izglītības pakalpojumu kopējās izmaksas vairāk par 50 procentiem sedz no publiskiem finanšu resursiem, tad augstākās izglītības iestādes pamatdarbībai nav saimniecisks raksturs un tā atbilstoši MK noteikumu Nr. 561 35.1 3. apakšpunkta nosacījumiem ir tiesīga īstenot papildinošas saimnieciskas darbības, tai skaitā veikt SAM 8.1.1 ietvaros modernizētās infrastruktūras iznomāšanu, vienlaikus ievērojot MK noteikumu Nr. 561 35.6 1.  un 35.6 2.  apakšpunkta nosacījumus.Sadarbības iestāde veic ikgadēju papildinošās saimnieciskās darbības uzraudzību. Gadījumā, ja tiek secināts, ka kādā no gadiem ir pārsniegts maksimāli pieļaujamais papildinošu saimniecisku darbību apjoms (20% no infrastruktūras kapacitātes), tiek veikta nelikumīga komercdarbības atbalsta atgūšana par konkrēto gadu atbilstoši MK noteikumu Nr. 561 35.4 punkta nosacījumiem.2. Ja augstākās izglītības institūcijas pamatdarbība ir kvalificējama kā saimnieciska, vērtē institūcijas sniegto izglītības pakalpojumu ietekmi uz tirdzniecību starp Eiropas Savienības dalībvalstīm, ņemot vērā ārvalsts un vietējo izglītojamo īpatsvaru, augstskolas vietu pasaules augstskolu reitingos un valodu, kurā izglītojamie iegūst akadēmisko grādu vai profesionālo kvalifikāciju. Ja konstatē, ka izglītības institūcijas sniegtie izglītības pakalpojumi nav uzskatāmi par vietējiem pakalpojumiem un tie ietekmē tirdzniecību starp Eiropas Savienības dalībvalstīm, sadarbības iestāde piemēro publiskā finansējuma atgūšanas mehānismu par visu neatbilstības periodu (MK noteikumu Nr. 561 35.4 punkts). Gadījumā, ja augstākās izglītības institūcijas pamatdarbība kvalificējama kā saimnieciska pamatdarbība (arī tad, ja tās sniegtajiem izglītības pakalpojumiem ir vietējs raksturs), tā nav tiesīga iznomāt SAM 8.1.1. ietvaros modernizēto infrastruktūru. **III. Kārtība, kādā finansējuma saņēmējs veic saimniecisko darbību kontroli un sniedz pakalpojumus**1. Esošais MK noteikumu Nr. 561 regulējums nenosaka kārtību, kādā nodrošina piekļuvi projekta ietvaros modernizētai infrastruktūrai.Ievērojot minēto, noteikumu projekts paredz veikt šādus MK noteikumu Nr. 561 grozījumus:1.1. lai racionāli izmantotu modernizēto infrastruktūru, vienlaikus izslēdzot tirgus kropļošanu, MK noteikumi Nr. 561 papildināti ar punktu, kas nosaka terminu „tirgus cena” (noteikumu projekta 2. punkts; MK noteikumu Nr. 561 35.7 punkts). Termins skaidro nosacījumus, kas piemērojami attiecībā uz trešajām pusēm, nodrošinot tām piekļuvi projekta ietvaros izveidotai vai modernizētai infrastruktūrai, lai veiktu saimniecisku darbību;1.2. ievērojot minēto, MK noteikumi Nr. 561 papildināti ar 35.6 punktu (noteikumu projekta 2. punkts) nosakot, ka finansējuma saņēmējs un sadarbības partneri projekta ietvaros var nodrošināt piekļuvi modernizētai infrastruktūrai, ja augstākās izglītības institūcijas pamatdarbības ietvaros sniegto izglītības pakalpojumu izmaksas vairāk par 50 procentiem sedz no publiskiem finanšu resursiem un tiek nodrošināta šādu nosacījumu izpilde:1.2.1. nomas pakalpojumu sniedz par pašizmaksu, neietverot to nolietojuma izmaksu daļu, kas tiek segta no publiskā finansējuma, un neiekļaujot uzcenojumu, ja infrastruktūras lietotājs (trešā puse) infrastruktūru izmanto valsts izglītības sistēmas ietvaros ar saimniecisku darbību nesaistītas pamatdarbības veikšanai. Pakalpojuma pašizmaksu nosaka, ņemot vērā pakalpojuma pilnās izmaksas (*full cost),* tai skaitā:a) ar pakalpojuma sniegšanu saistītās tiešās izmaksas, tai skaitā materiālu izmaksas, ar pamatlīdzekļu ekspluatāciju saistītās izmaksas, pakalpojuma sniegšanā tieši iesaistītā personāla izmaksas un citas tiešās izmaksas;b) netiešās izmaksas, ciktāl tās attiecināmas uz sniegto pakalpojumu, tai skaitā administratīvās izmaksas; 1.2.2. nomas pakalpojumu sniedz par tirgus cenu, ja infrastruktūras lietotājs (trešā puse) infrastruktūru izmanto saimnieciskās darbības veikšanai. Ja pakalpojums ir unikāls un tirgus cena nav nosakāma, kompensācija par pakalpojumu ir uzskatāma par līdzvērtīgu tirgus cenai, ja ir izpildīts viens no šādiem nosacījumiem:a) kompensācija ietver pakalpojuma pilnās izmaksas un uzcenojumu, kas noteikts, pamatojoties uz tādiem uzcenojumiem, ko piemēro saimnieciskās darbības veicēji, kas sniedz līdzīga rakstura izglītības pakalpojumus;b) pakalpojuma sniedzējs pierāda, ka tas dokumentētas sarunu procedūras rezultātā ir efektīvi vienojies par kompensāciju godīgas konkurences apstākļos, lai iegūtu maksimālu saimniecisko labumu, kad tiek noslēgts līgums par pakalpojuma sniegšanu.Papildu nosacījumi, kas izriet no Komisijas paziņojuma "Nostādnes par valsts atbalstu pētniecībai, izstrādei un inovācijai" (Eiropas Savienības Oficiālais Vēstnesis, 2014. gada 27. jūnijs, Nr. C 198/1) (turpmāk ­ Nostādnes) 25. punkta, ieviesti, lai augstākās izglītības institūcijas, kas atbilst pētniecības organizācijas definīcijai, varētu izstrādāt un piemērot vienotu institūcijas finanšu vadības un grāmatvedības politiku attiecībā uz kompensāciju par sniegtajiem pakalpojumiem.Noteikumu projekts nodala pakalpojumus, ko sniedz subjektiem, kas:a) modernizēto augstākās izglītības infrastruktūru izmanto ar saimniecisku darbību nesaistītas pamatdarbības veikšanai (MK noteikumu Nr. 561 35.6 1. apakšpunkts). Minētajā gadījumā noteikumu projektā ietvertā norma atbilst Ministru kabineta 2018. gada 20. februāra noteikumu Nr. 97 „Publiskas personas mantas iznomāšanas noteikumi” (turpmāk – MK noteikumi Nr. 97) 3. nodaļā[[6]](#footnote-7) noteiktajam; b) augstākās izglītības infrastruktūru izmanto ar saimniecisku darbību saistītas pamatdarbības veikšanai (MK noteikumu Nr. 561 35.6 2. apakšpunkts). Minētajā gadījumā uz pakalpojumu sniedzēju attiecas nosacījums par pakalpojumu sniegšanu atbilstoši tirgus cenai, ievērojot MK noteikumu Nr. 97 4. nodaļā[[7]](#footnote-8) noteikto.Gadījumā, ja izveidosies situācija, ka no MK noteikumiem Nr. 97 un Nostādnēm izrietošie nosacījumi atšķirsies, augstākās izglītības institūcijas piemēro MK noteikumu Nr. 97 nosacījumus.2. MK noteikumi Nr. 561 papildināti ar normām, kas nosaka finansējuma saņēmējam un sadarbības partnerim izvirzītās prasības, kas izriet no ES un nacionālās tiesību sistēmas (noteikumu projekta 2. punkts; MK noteikumu Nr. 561 35.2punkts).Noteikumu projekts paredz, ka modernizētā infrastruktūra ir izmantojama ar saimniecisku darbību nesaistītu un vietēja rakstura saimniecisku darbību īstenošanai, ja labuma guvējs finanšu vadības un grāmatvedības politikas aprakstam pievieno saimniecisko darbību kontroles mehānisma aprakstu un kārtību, kādā trešajām pusēm nodrošina piekļuvi modernizētai augstākās izglītības infrastruktūrai.Izglītības un zinātnes ministrija ir informējusi augstākās izglītības institūcijas par nosacījumiem, kādā izmanto par publiskiem resursiem modernizētu infrastruktūru, ievērojot EK valsts atbalsta modernizācijas iniciatīvas. Vienlaikus Atbildīgā iestāde finansējuma saņēmējiem sniegs papildu informāciju par MK noteikumu Nr. 561 grozījumos ietvertajiem nosacījumiem saistībā ar modernizētās infrastruktūras izmantošanu saimniecisku darbību īstenošanai un norēķinu kārtību.Noteikumu projekta ieviešanas rezultātā netiek mainīta MK noteikumu Nr. 561 būtība, bet finansējuma saņēmējam un sadarbības partnerim tiek sniegts detāls skaidrojums par kārtību, kādā izmanto par publiskiem resursiem modernizētu augstākās izglītības infrastruktūru. Tādējādi tiek paaugstināta labuma guvēju pieredze un sekmēta normatīvā akta uztveramība, kā rezultātā tiek samazinātas administratīvā sloga ietekmes izmaksas. Vienlaikus nepieciešams veikt grozījumus vienošanās/līgumā par projekta īstenošanu, precizējot vispārīgos noteikumus par projekta ietvaros modernizētās infrastruktūras izmantošanu visā tās amortizācijas periodā. |
| . | Projekta izstrādē iesaistītās institūcijas un publiskas personas kapitālsabiedrības | Noteikumu projektu izstrādāja Ministrija.  |
| 4. | Cita informācija | Nav |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa SAM 8.1.1. ietvaros: augstākās izglītības iestādes, akadēmiskais personāls, atbildīgā iestāde, sadarbības iestāde. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais tiesiskais regulējums nodrošina:– normatīvā akta atbilstību Latvijas Republikas starptautiskajām saistībām;– normatīvā akta un ES tiesību sistēmā iekļauto normu harmonizāciju.Noteikumu projektā ietvertais tiesiskais regulējums netieši sekmē tautsaimniecības attīstību, sekmējot modernizētās infrastruktūras racionālu un efektīvu izmantošanu  |
| 3. | Administratīvo izmaksu monetārs novērtējums | SAM 8.1.1. ietvaros sadarbības iestādei ir jāveic projektu uzraudzība ar mērķi nodrošināt Paziņojuma 207. punktā minēto nosacījumu izpildi visā modernizētās infrastruktūras amortizācijas periodā līdz 2039. gada 31. decembrim.Uzraudzības ietvaros sadarbības iestāde izvērtē šādus aspektus:1. labuma guvēja finanšu vadības sistēma, analizējot jautājumus, kas saistīti ar saimniecisko un ne-saimniecisko darbību identificēšanu, nodalīšanu, kontroli, ieņēmumu reinvestēšanu pamatdarbībā u.c. aspektus, kas saistīti ar labuma guvējiem izvirzīto nosacījumu izpildi;2. saimnieciskas pamatdarbības ietekmes uz tirdzniecību starp Eiropas Savienības dalībvalstīm izvērtēšana;3. saimnieciska rakstura darbību atbilstība papildinošas saimnieciskās darbības un papildpakapojumiem izvirzītajām prasībām.Ja nepieciešams, sadarbības iestāde piemēro publiskā finansējuma atgūšanas mehānismu. SAM 8.1.1. ietvaros ieguldījumi veikti šādu pamatlīdzekļu modernizācijai, iegādei vai izveidei:1.  aparatūra – tehnoloģiskās iekārtas, kuru amortizācijas periods ir 10 gadi;2. telpu un ēku renovācija un rekonstrukcija; 3. jaunu būvju būvniecība. Vidējās administratīvās izmaksas Cg gadā aprēķina, izmantojot šādu formulu: Cg = (f x l) x (n x b) = = 18,27 x 21 x 2 x 1 = 767,34 (EUR), kurCg – informācijas sniegšanas, pieņemšanas, apstrādes vai uzglabāšanas pienākumu (turpmāk – uzraudzība) radītās izmaksas jeb administratīvās izmaksas gadā (indikatīvi);f – finanšu līdzekļu apjoms, kas nepieciešams, lai nodrošinātu uzraudzību (stundas samaksas likme, ieskaitot virsstundas);l – laika patēriņš, kas nepieciešams, lai veiktu 14 projektu uzraudzību, stundas;n – subjektu skaits, uz ko attiecas uzraudzības veikšana (divi auditori uz katru projektu);b – cik bieži gada laikā projekts paredz kontroli.Indikatīvās kopējās uzraudzības izmaksas amortizācijas periodā no 2021. gada līdz 2039. gada 31. decembrim: C2039 = 221 922 EUR. Uzraudzības izmaksas 2021. gadā plānots segt no Sadarbības iestādes rīcībā esošiem finanšu resursiem. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Jautājumu par papildu administratīvo izmaksu segšanu plānots risināt, izstrādājot Eiropas Savienības Kohēzijas politikas 2021.–2027. gadam ieviešanas nosacījumus (tehniskās palīdzības ietvars) vai izskatot jautājumu par papildu finansējuma piešķiršanu Ministru kabinetā gadskārtējā valsts budžeta likumprojekta un vidēja termiņa budžeta ietvara likumprojekta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritārajiem pasākumiem atbilstoši valsts budžeta finansiālajām iespējām. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 9 648 | 14 619 |
| 2.1. valsts pamatbudžets | 0 | 0 | 0 | 0 | 0 | 9 648 | 14 619 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | -9 648 | -14 619 |
| 3.1. valsts pamatbudžets | 0 | 0 | 0 | 0 | 0 | -9 648 | -14 619 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | -9 648 | -14 619 |
| 5.1. valsts pamatbudžets | 0 | 0 | -9 648 | -14 619 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēts indikatīvo izdevumu aprēķins SAM 8.1.1. projektu uzraudzībai projektu ietvaros modernizētās infrastruktūras amortizācijas periodā sniegts anotācijas pielikumā. Jautājumu par papildu administratīvo izmaksu segšanu plānots risināt, izstrādājot Eiropas Savienības Kohēzijas politikas 2021.–2027.gadam ieviešanas nosacījumus augstākās izglītības attīstībai Latvijā vai izskatot jautājumu par papildu finansējuma piešķiršanu Ministru kabinetā gadskārtējā valsts budžeta likumprojekta un vidēja termiņa budžeta ietvara likumprojekta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritārajiem pasākumiem atbilstoši valsts budžeta finansiālajām iespējām.Ministrijai nav pieejami finanšu līdzekļi papildu izdevumu finansēšanai, jo Ministrijai nav iespēju veikt institucionālus pārkārtojumus, administratīvo izmaksu vai izdevumu samazināšanu Ministrijas kompetencē esošām funkcijām.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Anotācijas pielikumā norādīts indikatīvais papildu administratīvo izmaksu sadalījums pa gadiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts nerada ietekmi uz spēkā esošo tiesību normu sistēmu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2004. gada 21. aprīļa Regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Regula Nr. 794/2004) |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Ar noteikumu projektu tiek ieviesti Paziņojuma noteikumi. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 794/2004. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību,  vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Regulas Nr. 794/2004 10. un 11. pants. | Noteikumu projekta 2. punkts (MK noteikumu Nr. 561 35.4 punkts). | Ieviesta pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Ar noteikumu projektu tiek ieviesti Paziņojuma noteikumi, tai skaitā 28., 29., 196., 197. un 207 punkta nosacījumi un Komisijas paziņojuma "Nostādnes par valsts atbalstu pētniecībai, izstrādei un inovācijai" (Eiropas Savienības Oficiālais Vēstnesis, 2014. gada 27. jūnijs, Nr. C 198/1) 25. punkta noteikumi.  |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalībasun komunikācijas aktivitātes saistībā ar projektu | Izstrādātais noteikumu projekts ir ievietots tīmekļvietnē https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti.Labuma guvējiem un sabiedrībai sniegta informācija par plānotajām izmaiņām, tai skaitā valsts dibinātām augstskolām nosūtītas vēstules par infrastruktūras izmantošanu papildinošas saimnieciskās darbības īstenošanu.  |
| 2. | Sabiedrības līdzdalība projektaizstrādē | Sabiedrības līdzdalība noteikumu projekta izstrādē tika nodrošināta, ievietojot noteikumu projektu Ministrijas tīmekļvietnē https://www.izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti un aicinot sabiedrības pārstāvjus sniegt viedokli. |
| 3. | Sabiedrības līdzdalības rezultāti | Sabiedrības pārstāvju viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Ministrija, sadarbības iestāde un labuma guvēji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta Ministrijas un sadarbības iestādes funkciju ietvaros.Jaunu institūciju izveide, esošu institūciju likvidācija vai reorganizācija nav paredzēta. |
| 3. | Cita informācija | Nav |

Izglītības un zinātnes ministre I. Šuplinska

Vizē:

Valsts sekretārs J. Volberts

I.Švirksta 67047878

inta.svirksta@izm.gov.lv

1. Ministru kabineta noteikumu "Grozījumi Ministru kabineta 2016. gada 16. augusta noteikumos Nr. 561 "Darbības programmas "Izaugsme un nodarbinātība" 8.1.1. specifiskā atbalsta mērķa "Palielināt modernizēto STEM, tajā skaitā medicīnas un radošās industrijas, studiju programmu skaitu" " projekts [↑](#footnote-ref-2)
2. Komercdarbības atbalsta kontroles likuma 5.pants:

1) finansiālo palīdzību tieši vai pastarpināti sniedz no valsts, pašvaldības, Eiropas Savienības vai citiem publiskiem līdzekļiem (turpmāk — valsts vai pašvaldības līdzekļi, un valsts institūcijām ir kontrolējoša ietekme pār finanšu līdzekļiem;

2) komercsabiedrība veic saimniecisko darbību un attiecībā uz saimniecisko darbību iegūst ekonomiskas priekšrocības, kādas tā nevarētu iegūt, ja komercdarbības atbalsts netiktu sniegts;

3) finansiālā palīdzība neattiecas uz visām komercsabiedrībām vienādi, bet ir paredzēta komercsabiedrībām atkarībā no to lieluma, darbības veida vai atrašanās vietas, kā arī citiem diferencējošiem kritērijiem vai arī ir paredzēta tikai konkrētai komercsabiedrībai;

4) finansiālā palīdzība ietekmē tirdzniecību un izkropļo konkurenci Eiropas Savienības iekšējā tirgū. [↑](#footnote-ref-3)
3. Skaidrojums pieejams tīmekļvietnē

[https://webgate.ec.europa.eu/fpfis/wikis/display/StateAid/Para+207+-+Economic+activity+versus+non-economic+activity](https://webgate.ec.europa.eu/fpfis/wikis/display/StateAid/Para%2B207%2B-%2BEconomic%2Bactivity%2Bversus%2Bnon-economic%2Bactivity) *customary amenities are, because of their location, linked to an infrastructure, they offer paid services to its users, facilitating their access to and use of the infrastructure which performs non-economic activities, but are not intrinsically linked, nor directly related to and necessary to its operation as such. They perform an activity, which is not using the same inputs as the non-economic activities, even if they may indirectly benefit from the infrastructure’s public funding. For customary amenities, there is no limitation of capacity use expressed as a percentage since there is no requirement to use the same input materials. Moreover, the concept of customary amenities is based on the fact that these activities do not have an effect on trade and therefore a careful assessment of all the particular features of a case is necessary….services typically offered on a university campus and useful for students or university employees, such as copying services, will typically be customary amenities, since they will be unlikely to attract customers from other Member States and to have more than a marginal effect on cross-border investments or establishment.* [↑](#footnote-ref-4)
4. 28.07.2017. DG COMP e-State Aid WIKI sistēmā sniegtais skaidrojums:

a) Point 18 of the RDI Framework clearly states that to avoid cross-subsidisation of the economic activity (if the research infrastructure performs both economic and non-economic activities), "the two kind of activities and their costs, funding and revenues" shall be clearly separated by means of separate account systems. Where a research infrastructure is " organized in network, this should be done both at the level of each site and at aggregated level.

b) The RDI Framework defines research infrastructure as a specific type of asset, used by the scientific community, but it does not link the definition to specific conditions its owner or operator has to meet. To answer the question of whether the public financing of investments into (the upgrade of) research infrastructures constitutes state aid, the question of by whom it is owned or operated is irrelevant. Decisive is exclusively the question of whether it is used for non-economic or economic activities. Paragraph 19 and 20 of the RDI Framework give relevant guidance.

c) To prevent the application of the claw-back mechanism, the research infrastructure must not be used for economic activities during its whole lifetime. **The ancillary character of possible economic activities shall be verified on an annual basis. The relevant period to perform this check is the depreciation period.**

e) Standard accountancy rules at national and/or or European level have to be taken into account.

f) There is no exhaustive list of what "economic activities" are, and we invite you to refer to the notion of "economic activity" that can be found in well-established ECJ case law.

g) If the activity is non-economic in nature, all necessary costs linked to it may benefit from public financing. If the activity is economic in nature, and not ancillary to a non-economic activity, only , tangible and intangible assets necessary to set up or upgrade the research infrastructure are eligible (under the GBER, with an aid intensity of 50%). All operating costs (including maintenance) linked to economic (not ancillary) activity are not eligible for aid.

13.06.2017.:As the eligible costs under Article 26 of the GBER are the investment costs relating to the construction or upgrade of research infrastructures that perform economic activities, the period to be considered for the purpose of monitoring and claw-back would be the depreciation period of the relevant assets. In this context, the role of the claw-back mechanism is to ensure that variations in the share of economic activities that could not have been estimated ex ante in an accurate manner are, where necessary, duly taken in consideration during that period. [↑](#footnote-ref-5)
5. DG COMP e-State Aid WIKI sistēmā sniegtais skaidrojums (https://webgate.ec.europa.eu/fpfis/wikis/pages/viewpage.action?pageId=141596904):

Question: applicability of claw-back mechanism

• Whether it is possible to apply the claw-back mechanism if initially an activity was qualified as non-economic but during the implementation of the project it becomes an economic activity? If this approach is possible, how to enforce the claw-back mechanism taking into account that for non-economic activities not all requirements set in Commission regulation No.651/2014, inter alia in Chapter I of Commission regulation No.651/2014, were assessed at the time of granting the aid (for instance, incentive effect)?

REPLY: Yes, it is possible to apply a claw-back mechanism and for measures under GBER such claw-back mechanism should be applied. Whether funds need to be clawed back, must be checked on a year by year basis. The fact that it was not assessed at the moment of granting whether all requirements of the GBER were fulfilled, is not an issue, since it was not necessary to verify these requirements at that time. It is however necessary that the GBER requirements are met in reality, except the formal incentive effect requirement (i.e. not starting the works before the application to the Member State).

• Can this claw-back mechanism be applied only in the case if the project simultaneously contains economic and non-economic activities?

REPLY: The claw-back mechanism must be in place for the research infrastructure and, hence, for all its activities, whether or not they take place in a single project. [↑](#footnote-ref-6)
6. 3. nodaļa “Nomas maksas noteikšanas metodika, ja nekustamo īpašumu iznomā publiskai personai vai tās iestādei, kapitālsabiedrībai vai privātpersonai publiskas funkcijas vai deleģēta valsts pārvaldes uzdevuma veikšanai” [↑](#footnote-ref-7)
7. 4. Nosacītās nomas maksas noteikšanas metodika, ja nomas objektu iznomā privāto tiesību subjektam [↑](#footnote-ref-8)